Ehdotus Euroopan parlamentin ja neuvoston asetus yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta /* KOM/2001/0319 lopull. - COD 2001/0127 */



Virallinen lehti nro 270 E , 25/09/2001 s. 0023 - 0023



Ehdotus EUROOPAN PARLAMENTIN JA NEUVOSTON ASETUS yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta (komission esittämä) PERUSTELUT Taustaa ja poliittiset puitteet Koska jatkuvan työvoimatutkimuksen toteuttaminen samaan aikaan kaikissa jäsenvaltioissa on vaikeaa, neuvoston asetuksen (EY) N:o 577/1998 1 artiklan toisessa kohdassa säädettiin, että "ne jäsenvaltiot, jotka eivät pysty toteuttamaan jatkuvaa tutkimusta, saavat kuitenkin toteuttaa ainoastaan yhden vuosittaisen, keväällä toteutettavan tutkimuksen". Kaikki jäsenvaltiot eivät vielä ole tehneet tarvittavia järjestelyjä jatkuvan tutkimuksen toteuttamisen varmistamiseksi kohtuullisessa ajassa. Tarvetta varmistaa siirtyminen jatkuvaan työvoimatutkimukseen ja nopeuttaa tätä siirtymistä kaikissa jäsenvaltioissa on korostettu seuraavissa kolmessa tärkeässä kertomuksessa: a) komission kertomus Eurooppa-neuvoston Wienin kokoukselle keinoista, joilla voidaan parantaa Euroopan työllisyysstrategian mukaisen kehityksen seurantaan ja arviointiin käytettävien tilastojen vertailtavuutta (KOM/98/0698 lopullinen) b) komission kertomus Euroopan parlamentille ja neuvostolle neuvoston asetuksen täytäntöönpanosta (jonka komissio antoi ja lähetti Euroopan parlamentille ja neuvostolle 5. tammikuuta 2001) c) neuvoston 19 päivänä tammikuuta 2001 vahvistama talous- ja rahaliiton EMU:n tilastovaatimuksia koskeva toimintasuunnitelma. Sekä komission kertomuksessa Euroopan parlamentille ja neuvostolle että toimintasuunnitelmassa vaaditaan selkeästi neuvoston asetuksen (EY) N:o 577/1998 muuttamista. Toteuttamisen laiminlyönnin vaikutukset Työvoimatutkimusten hyödyllisyys vähenee huomattavasti, jos jotkin jäsenvaltiot eivät toteuta jatkuvaa tutkimusta. Siksi Euroopan parlamentti ja neuvosto toistavat vaatimuksensa jatkuvan työvoimatutkimuksen järjestämisestä kaikissa jäsenvaltioissa. Seuraavat toimet EMU:n tilastovaatimuksia koskevan toimintasuunnitelman vaatimuksen mukaisesti asetusehdotus on osa lainsäädäntöpakettia, joka esitetään Euroopan parlamentille ja neuvostolle keväällä 2001. 2001/0127 (COD) Ehdotus EUROOPAN PARLAMENTIN JA NEUVOSTON ASETUS yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan, ottavat huomioon komission ehdotuksen [1], [1] EYVL C ,, s.. ottavat huomioon talous- ja sosiaalikomitean lausunnon [2], [2] EYVL C ,, s.. toimivat perustamissopimuksen 251 artiklassa säädetyn menettelyn mukaisesti [3], [3] EYVL C ,, s.. sekä katsovat, että (1) Yhteisön työvoimaa koskevan otantatutkimuksen järjestämisestä annetussa neuvoston asetuksessa (EY) N:o 577/98 [4] säädetään työvoimaa koskevan otantatutkimuksen perusteista. Tämän tutkimuksen tarkoituksena on vertailukelpoisten tilastotietojen saaminen työllisyyden ja työttömyyden tasosta, rakenteesta ja kehityksestä jäsenvaltioissa. [4] EYVL L 77, 14.3.1998, s. 3. (2) Neuvoston 19 päivänä tammikuuta 2001 vahvistamassa EMU:n tilastovaatimuksia koskevassa toimintasuunnitelmassa pidetään ensisijaisena toimena neuvoston asetuksen (EY) N:o 577/98 edellyttämän työvoimaa koskevan otantatutkimuksen nopeaa täytäntöönpanoa kaikissa jäsenvaltioissa. (3) Neuvoston asetuksen (EY) N:o 577/98 voimaantulosta on nyt kulunut riittävän pitkä aika asetuksen täydellisen täytäntöönpanon vaatimien järjestelyjen ja sitoumusten tekemiseksi kaikissa jäsenvaltioissa. [5] Kaikki jäsenvaltiot eivät kuitenkaan ole tehneet näitä järjestelyjä ja sitoumuksia. Siksi poikkeukselle, jonka mukaan jäsenvaltioiden on mahdollista toteuttaa vain vuosittainen tutkimus, on asetettava aikaraja. [5] Komission kertomus Euroopan parlamentille ja neuvostolle - yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 täytäntöönpanosta, KOM(2000)895 lopullinen. (4) Menettelystä komissiolle siirrettyä täytäntöönpanovaltaa käytettäessä tehdyn neuvoston päätöksen 1999/468/EY [6] voimaantulon jälkeen on otettava käyttöön uudet menettelysäännöt. [6] EYVL L 184, 17.7.1999, s. 23. (5) Asetusta (EY) N:o 577/98 on muutettava vastaavasti. (6) Neuvoston päätöksellä 89/382/ETY, Euratom [7] perustettua tilasto-ohjelmakomiteaa on kuultu mainitun päätöksen 3 artiklan mukaisesti. [7] EYVL L 181, 28.6.1989, s. 47. OVAT ANTANEET TÄMÄN ASETUKSEN: 1 artikla Muutetaan neuvoston asetusta (EY) N:o 577/98 seuraavasti: 1. Korvataan 1 artiklan toinen kohta seuraavalla tekstillä: "Tutkimus on toteutettava jatkuvana, ja sillä saadaan neljännesvuosittaisia ja vuosittaisia tietoja; enintään vuoden 2002 loppuun ulottuvan siirtymäkauden aikana ne jäsenvaltiot, jotka eivät pysty toteuttamaan jatkuvaa tutkimusta, saavat kuitenkin toteuttaa ainoastaan yhden vuosittaisen, keväällä toteutettavan tutkimuksen." 2. Korvataan 8 artikla seuraavalla tekstillä: (1) "Komissiota avustaa neuvoston päätöksen 89/382/ETY, Euratom 1 artiklalla perustettu tilasto-ohjelmakomitea, joka muodostuu jäsenvaltioiden edustajista ja jonka puheenjohtajana on komission edustaja. (3). Tähän kohtaan viitattaessa sovelletaan neuvoston päätöksen 1999/468/EY 5 artiklassa säädettyä menettelyä yhdessä sen 7 artiklan 3 kohdan ja 8 artiklan kanssa. (4). Päätöksen 1999/468/EY 5 artiklan 6 kohdassa säädetty määräaika on kolme kuukautta.". 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä ... päivänä ...kuuta . Euroopan parlamentin puolesta Neuvoston puolesta Puhemies Puheenjohtaja